CELEX: 62019CA0028
Language: lv
Date: 2020-04-23 00:00:00
Title: Lieta C-28/19: Tiesas (septītā palāta) 2020. gada 23. aprīļa spriedums (Consiglio di Stato (Itālija) lūgums sniegt prejudiciālu nolēmumu) – Ryanair Ltd, Autorità Garante della Concorrenza e del Mercato – Antitrust/Autorità Garante della Concorrenza e del Mercato – Antitrust, Ryanair Ltd, Ryanair DAC (Lūgums sniegt prejudiciālu nolēmumu – Transports – Gaisa pārvadājumi – Regula (EK) Nr. 1008/2008 – 23. panta 1. punkts – Galīgās maksājamās cenas norāde – Maksas par pasažieru reģistrēšanos tiešsaistē – PVN – Administratīvās maksas par pirkumiem, kuri veikti ar kredītkarti, kas nav gaisa pārvadātāja atzīta kredītkarte – Obligātas un paredzamas galīgās cenas sastāvdaļas – Neobligāti cenas pielikumi – Jēdziens)

13.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 230/10
            
         
      Tiesas (septītā palāta) 2020. gada 23. aprīļa spriedums (Consiglio di Stato (Itālija) lūgums sniegt prejudiciālu nolēmumu) – Ryanair Ltd, Autorità Garante della Concorrenza e del Mercato – Antitrust/Autorità Garante della Concorrenza e del Mercato – Antitrust, Ryanair Ltd, Ryanair DAC
      
      (Lieta C-28/19) (1)
      
      (Lūgums sniegt prejudiciālu nolēmumu - Transports - Gaisa pārvadājumi - Regula (EK) Nr. 1008/2008 - 23. panta 1. punkts - Galīgās maksājamās cenas norāde - Maksas par pasažieru reģistrēšanos tiešsaistē - PVN - Administratīvās maksas par pirkumiem, kuri veikti ar kredītkarti, kas nav gaisa pārvadātāja atzīta kredītkarte - Obligātas un paredzamas galīgās cenas sastāvdaļas - Neobligāti cenas pielikumi - Jēdziens)
      (2020/C 230/12)
      Tiesvedības valoda – itāļu
      
         Iesniedzējtiesa
      
      
         Consiglio di Stato
      
      
         Pamatlietas puses
      
      
         Prasītājas: Ryanair Ltd, Autorità Garante della Concorrenza e del Mercato – Antitrust
      
      
         Atbildētājas: Autorità Garante della Concorrenza e del Mercato – Antitrust, Ryanair Ltd, Ryanair DAC
      
      
         Rezolutīvā daļa
      
      Eiropas Parlamenta un Padomes Regulas (EK) Nr. 1008/2008 (2008. gada 24. septembris) par kopīgiem noteikumiem gaisa pārvadājumu pakalpojumu sniegšanai Kopienā 23. panta 1. punkts ir jāinterpretē tādējādi, ka maksas par pasažieru reģistrēšanos tiešsaistē, no kuru samaksas nevar izvairīties alternatīva bezmaksas reģistrēšanās veida neesamības dēļ, iekšzemes lidojumu tarifiem piemērotais pievienotās vērtības nodoklis (PVN), kā arī administratīvās maksas par pirkumiem, kuri veikti ar kredītkarti, kas nav gaisa pārvadātāja atzīta kredītkarte, ir obligātas un paredzamas cenas sastāvdaļas šīs tiesību normas otrā teikuma izpratnē. Savukārt minētā tiesību norma ir jāinterpretē tādējādi, ka maksas par pasažieru reģistrēšanos tiešsaistē, no kuru samaksas var izvairīties, izmantojot bezmaksas reģistrēšanās iespēju, kā arī PVN, ko piemēro neobligātajiem papildmaksājumiem attiecībā uz iekšzemes lidojumiem, ir neobligāti cenas pielikumi šīs pašas tiesību normas ceturtā teikuma izpratnē.
      
         (1)  OV C 164, 13.5.2019.